# data[].attributes.body
Η πρώτη ημέρα του σεμιναρίου (23/03/2026) ξεκίνησε με το καλωσόρισμα των συμμετεχόντων και τη διεξαγωγή δραστηριοτήτων γνωριμίας (icebreaking), οι οποίες διαμόρφωσαν εξ αρχής ένα συνεργατικό κλίμα στην ομάδα. Κεντρικό άξονα της ημέρας αποτέλεσε η εισαγωγή και η διεξοδική συζήτηση γύρω από τις θεμελιώδεις έννοιες του Πολιτισμού (Culture), της Κληρονομιάς (Heritage) και του Μουσείου, με ιδιαίτερη έμφαση στον πολυσύνθετο ορισμό της Πολιτιστικής Κληρονομιάς (Cultural Heritage) ως ζωντανού στοιχείου της ταυτότητάς μας.

Παράλληλα, εξερευνήσαμε τις δυνατότητες της ψηφιακής εποχής μέσα από την παρουσίαση των δύο κορυφαίων πλατφορμών, του Google Arts & Culture και της Europeana, οι οποίες προσφέρουν πολύτιμα εργαλεία για την εκπαιδευτική αξιοποίηση του παγκόσμιου και ευρωπαϊκού πολιτιστικού πλούτου. Η ημέρα ολοκληρώθηκε δημιουργικά με μια εργασία πάνω στον «διπλό ορισμό μιας αίσθησης» (double definition of a sense), προσεγγίζοντας την πολιτιστική εμπειρία με βιωματικό και αισθητηριακό τρόπο.

Σχετικό φωτογραφικό υλικό είναι διαθέσιμο στον παραπάνω σύνδεσμο.

# data[].attributes.body
Η δεύτερη μέρα του σεμιναρίου (24/03/2026) χωρίστηκε σε δύο μέρη. Το πρώτο μέρος αφορούσε την ψηφιοποίηση μιας έκθεσης χρησιμοποιώντας το εργαλείο Artsteps. Αφού έγινε επεξήγηση του τρόπου λειτουργίας και των δυνατοτήτων του συγκεκριμένου προγράμματος, πειραματιστήκαμε με την πιο σύγχρονη μορφή του εργαλείου, το Metasteps, είτε ατομικά είτε ομαδικά για τη δημιουργία μιας έκθεσης που θα περιείχε εικόνες, ιστοσελίδες, βίντεο, 3D αντικείμενα και ορίζοντας και τον τρόπο που θα γίνεται η διαδοχή/ξενάγηση (path).

Το δεύτερο μέρος του μαθήματος αφορούσε κυνήγι θησαυρού (scavenger hunt) στα στενά της Ρώμης. Για το λόγο αυτό χωριστήκαμε σε 3 ομάδες των 4 ατόμων. Τα ονόματα των ομάδων δεν είχαν επιλεγεί τυχαία : Raffaello, Bernini, Caravaggio. Τα βήματα ξεκινούσαν με την καταγραφή των ονομάτων κάθε ομάδας έξω από τον χώρο των σεμιναρίων. Ολοκληρώθηκαν περίπου 2 ώρες μετά στη Fontana di Trevi, αφού είχε γίνει περιήγηση σε ποικίλα αξιοθέατα, εκκλησίες, πλατείες στη Ρώμη.

# data[].attributes.body
Η τρίτη ημέρα (25/03/2026) του σεμιναρίου ξεκίνησε στο κατάστημα της Apple στη Via del Corso. Εκεί, με τη χρήση της εφαρμογής Procreate, μας παρουσιάστηκε η διαδικασία ψηφιακής σχεδίασης με το Apple Pencil σε iPad. Κατά τη διάρκεια της επίδειξης γνωρίσαμε τα βασικά εργαλεία και τις δυνατότητες της εφαρμογής, καθώς και τον τρόπο με τον οποίο μπορεί να αξιοποιηθεί για δημιουργική και ψηφιακή εικονογράφηση. Στη συνέχεια, οι συμμετέχοντες είχαμε την ευκαιρία να δημιουργήσουμε το δικό μας σχέδιο χρησιμοποιώντας τα iPad που μας παραχωρήθηκαν για τις ανάγκες της δραστηριότητας.

Στο δεύτερο μέρος της ημέρας επιστρέψαμε στη βάση μας, όπου παρουσιάστηκαν τα αποτελέσματα των ομάδων από το scavenger hunt της προηγούμενης ημέρας. Η δραστηριότητα είχε υλοποιηθεί με τη χρήση του εργαλείου GooseChase, το οποίο μας παρουσιάστηκε αναλυτικά ως προς τις λειτουργίες και τις δυνατότητές του. Τέλος, συζητήθηκαν οι προοπτικές αξιοποίησης του GooseChase για την οργάνωση αντίστοιχων «κυνηγιών θησαυρού» στο σχολικό πλαίσιο, καθώς και τρόποι προσαρμογής τους ανάλογα με τις ηλικιακές ομάδες των μαθητών.

# data[].attributes.headline
Κυπριωτάκης Γεώργιος

# data[].attributes.subject
Κυπριωτάκης Γεώργιος

# data[].attributes.body
Την 4η ημέρα (26/3/2026) του σεμιναρίου, μιλήσαμε για την τεχνητή νοημοσύνη (ΑΙ) και τις εφαρμογές της στην εκπαίδευση καθώς και την εφαρμογή Canva.Στην συνέχεια πήγαμε επίσκεψη στην εκκλησία Sant’Andrea al Quirinale καθώς και στην Gallerie Nazionali Barberini Corsini στο Palazzo Barberini με έργα σπουδαίων καλλιτεχνών όπως Bernini κ.α.

# data[].attributes.body
Την πέμπτη ημέρα του σεμιναρίου (27/03/2026) ολοκληρώθηκε τόσο το θεωρητικό όσο το πρακτικό μέρος των μαθημάτων. Αρχικά, απαντήθηκε ένα ερωτηματολόγιο σε μορφή google form που αφορούσε τη χθεσινή επίσκεψη στο Palazzo Barberini και στόχο είχε τη διερεύνηση της απήχησης και των συναισθημάτων που προκαλούνται από τα έργα τέχνης. Πρόκειται για μια τεχνική εφαρμόσιμη σε όλες τις βαθμίδες της εκπαίδευσης. Στη συνέχεια, εξερευνήθηκαν οι δυνατότητες της εφαρμογής Canva μέσα από παρουσιάσεις, βίντεο, κολάζ και άλλες δημιουργίες, δίνοντας έμφαση στον τρόπο διαμοιρασμού των εργασιών. Τέλος, κάθε συμμετέχοντας παρουσίασε μια εργασία με θέμα την κυριολεκτική και μεταφορική έννοια της λέξης “sense” συνδεδεμένη με τις εμπειρίες από το σεμινάριο και τις ημέρες διαμονής στη Ρώμη. Οι παρουσιάσεις έγιναν με διάφορα προγράμματα/εφαρμογές : googledocs, metasteps, powerpoint, canva, padlet.

# data[].attributes.headline
Conclusion of the Seminar and Cultural Visit

# data[].attributes.subject
Conclusion of the Seminar and Cultural Visit

# data[].attributes.body
The seminar reached its conclusion with the formal presentation of the certificates of attendance to all participants. Following the ceremony, a cultural tour of the historic Trastevere district was organized.

The itinerary included visits to significant landmarks, most notably:

The Basilica of Santa Maria in Trastevere

The Church of Santa Cecilia in Trastevere

The program concluded on a highly positive note, leaving participants with excellent impressions. There was a collective sense of fulfillment and a shared desire for future collaboration and further opportunities to reconnect.

# data[].attributes.headline
ΔΔΕ ΠΕΙΡΑΙΑ_ΔΙΑΠΙΣΤΕΥΜΕΝΗ ΕΘΝΙΚΗ ΚΟΙΝΟΠΡΑΞΙΑ ERASMUS+

# data[].attributes.subject
ΔΔΕ ΠΕΙΡΑΙΑ_ΔΙΑΠΙΣΤΕΥΜΕΝΗ ΕΘΝΙΚΗ ΚΟΙΝΟΠΡΑΞΙΑ ERASMUS+

# data[].attributes.body
Με χαρά ανακοινώνουμε ότι ολοκληρώθηκαν όλες οι προγραμματισμένες μετακινήσεις εκπαιδευτικών από 34 σχολεία της Κοινοπραξίας Erasmus+ της Διεύθυνσης Δευτεροβάθμιας Εκπαίδευσης Πειραιά (σχέδιο 2025-1-EL01-KA121-SCH-00344561) σε σχολεία υποδοχής στην Γαλλία, την Ιταλία, την Λιθουανία, την Ουγγαρία, την Πορτογαλία και την Ρουμανία προκειμένου να παρακολουθήσουν συναδέλφους τους εν ώρα εργασίας (job shadowing) καθώς και στην Ιταλία για την παρακολούθηση δομημένων σεμιναρίων.

Οι δραστηριότητες κάλυπταν όλο το εύρος των στόχων του Σχεδίου Erasmus της Διεύθυνσης (Ψηφιακά εργαλεία για τη διδασκαλία και τη μάθηση, Εκπαίδευση για την Πολιτιστική Κληρονομιά και την ιδιότητα του Παγκόσμιου Πολίτη, Εκπαίδευση για την Κλιματική Αλλαγή, και, Εκπαίδευση για τις Δημοκρατικές Αξίες και τον Ενεργό Πολίτη).

Ο σχεδιασμός, ο προγραμματισμός, η οργάνωση, ο συντονισμός και οι ενέργειες υλοποίησης των μετακινήσεων καθώς και οι ενέργειες διάχυσης των αποτελεσμάτων, πραγματοποιήθηκαν από την Ομάδα Διαχείρισης της Διαπιστευμένης Κοινοπραξίας Erasmus στο Γραφείο Ευρωπαϊκών & Διεθνών Προγραμμάτων της Διεύθυνσης Δευτεροβάθμιας Εκπαίδευσης Πειραιά.

Οι μετακινήσεις των εκπαιδευτικών προς τα Ευρωπαϊκά σχολεία υποδοχής και τον πάροχο δομημένων σεμιναρίων πραγματοποιήθηκαν κατά το διάστημα 11 Μαρτίου-8 Μαΐου 2026. (video τεκμηρίωσης: https://www.youtube.com/watch?v=NS-q4M3v43E )

Στο πλαίσιο των δραστηριοτήτων της Διαπιστευμένης Εθνικής Κοινοπραξίας Erasmus+ της Διεύθυνσης Δευτεροβάθμιας Εκπαίδευσης Πειραιά, πραγματοποιήθηκε κινητικότητα στην Ιταλία για την παρακολούθηση δομημένου σεμιναρίου. Πιο συγκεκριμένα, στο πλαίσιο του δεύτερου στόχου του σχεδίου οι εκπαιδευτικοί Μάριος Κονδάκης του 1ου ΓΕΛ Νίκαιας, Παρασκευή Παπανικολάου του 7ου ΓΕΛ Πειραιά, Γεώργιος Κυπριωτάκης του 1ου ΓΕΛ Πειραιά, Ανδρομάχη Μαυροζούμη του 7ου Γυμνασίου Πειραιά και Μαρία Λιάζη του Πρότυπου Γυμνασίου Ιωνιδείου Σχολής Πειραιά (σχολείων-μελών της Κοινοπραξίας) παρακολούθησαν το δομημένο σεμινάριο με τίτλο Digital Tools for Cultural Heritage Education στην Ρώμη κατά το διάστημα 23-28/3/2026.